Osa seemnevalikust moodustas veel eriti trendikas sari "Asia Garten", mida emale pakkuda olnuks muidugi mõttetu, aga uurimist jätkus kauemaks. Mingid idamaised woki-/salatirohelised, kaneelilõhnaline basiilik, roosa sisuga rõigas (hehe, nuputasin tükk aega, mis Rettich olema peaks - pildi järgi nagu naeris? roosa naeris? möh?), sidrunhein, jaapani petersell… Sidrunheina tõin muidugi koju, see oli vastupandamatu, aga idamaise köögiviljaaianduse müstiline võlu sai veidi kannatada, kui vaevaliselt mällu talletatud taimenimesid pärast netist järele uurima hakkasin.